Juliol | 2010 | AMPA el Solell
Arxius mensuals: Juliol de 2010
Ens han concedit una subvenció per fer un casal els dies 1,2,3 i 6 de setembre 2010. El casal es farà al Poliesportiu.
Horari: 9.00 a 13.00, sense menjador.
Per poder dur-lo a terme, només ens cal saber quants nens farien ús d’aquest casal (maxim 25 persones, sòcies de l’ampa).
La quota seria de 15 € per nen inscrit.
El fet d’haver rebut la subvenció durant l’estiu ha dificultat una mica l’organització. A través dels enllaços de curs, les famílies han rebut un correu amb la informació. La llista de nens s’ha elaborat recollint les respostes de les famílies interessades rebudes pels enllaços i també en aquest blog.
Els nens i nenes apuntats poden anar el dimecres dia 1 de setembre al Poliesportiu, amb roba d’esport i de bany. També caldrà abonar la quota allà mateix.
Si teniu cap dubte, feu-nos-ho saber.
Aquesta entrada va ser publicada a CASAL, ENLLAÇOS i etiquetada CASAL ESTIU el 28 Juliol 2010 per AMPA El Solell.
Buscant un nou logo
Voleu participar en el concurs d’un nou logotip per a l’Ampa del Solell?
Ara que comencen les vacances, que ja no hi ha deures ni treballs per presentar, que no hi ha temes per estudiar i que tots tenim més temps per dibuixar, és el moment de dedicar una estona a crear una nova imatge que representi l’Associació de Mares i Pares de l’escola El Solell.
Des de l’AMPA hem pensat que cal renovar el nostre logotip i per això convoquem un concurs, obert a tots els alumnes i pares de l’escola, per presentar noves idees d’imatge.
Presentar un dibuix en format DN4, en blac i negre o a color i dins un sobre tancat on hi consti el nom, cognoms, telèfon i data de naixement del participant. Els sobres es poden portar a la Biblioteca Municipal (si la trobeu tancada per obres, porteu el sobre a l’Aula Pasqual Ollé que està al davant), a la Bibliopiscina, o a la secretaria de l’escola fins al 30 de setembre.
La Junta de l’AMPAi el Consell Escolar decidiran quin és el dibuix guanyador i es farà públic el dia de Sant Jordi de 2011.
El premi: un fantàstic circuit d’aventura pels arbres, al Bosc Animat de Catalunya en Miniatura per a quatre persones!!
Penseu que una imatge val més que mil paraules i que el dibuix guanyador apareixerà en el blog de l’AMPA, en tots els comunicats que us fem arribar durant el curs, en la revista…
És una bona ocasió per deixar fluir les idees de disseny i fer que la creativitat s’imposi.
Aquesta entrada va ser publicada a AMPA i etiquetada CONCURS, LOGO el 7 Juliol 2010 per AMPA El Solell.